ΝΕΑ ΕΛΛΗΝΙΚΑ 
Γ΄ ΤΑΞΗ ΕΠΑΛ
ΘΕΜΑΤΙΚΗ ΕΝΟΤΗΤΑ: ΑΠΟ ΤΟΝ 20ο ΣΤΟΝ 21ο ΑΙΩΝΑ

Α. Μη λογοτεχνικό κείμενο
Η ευφυής γεωργία[footnoteRef:1] ως προϋπόθεση βιωσιμότητας [1: Συνδυασμός επιστημονικής έρευνας και γνώσης, δεδομένων και πρακτικής εμπειρίας, έτσι ώστε οι παραγωγοί αγροτικών προϊόντων να αποφασίζουν και να διαχειρίζονται καλύτερα την παραγωγή τους.] 

Άρθρο του Χρίστου Α. Καραβίτη, κοσμήτορα Περιβάλλοντος και Γεωργικής Μηχανικής στο Γεωπονικό Πανεπιστήμιο Αθηνών, το οποίο -εδώ κατάλληλα διασκευασμένο για τις ανάγκες της εξέτασης- δημοσιεύτηκε στον ημερήσιο τύπο (εφημερίδα «ΤΟ ΒΗΜΑ») στις 5/8/2022. Πηγή: tovima.gr.

Αντιμετωπίζουμε μια κρίσιμη καμπή για το μέλλον της ευρωπαϊκής και της εθνικής γεωργίας. Αυτό ακόμη και ένας μη ειδικός δεν το αμφισβητεί. Αφενός γιατί απέχουμε ελάχιστα από την έναρξη, τον Ιανουάριο του 2023, της νέας Κοινής Αγροτικής Πολιτικής (ΚΑΠ), και αφετέρου γιατί έχουμε εισέλθει σε μια εποχή ταχύτατων αλλαγών στον αγροτικό τομέα, τόσο ριζοσπαστικών, ώστε μπορεί να μιλάμε για «αλλαγή προτύπου».

Αλλαγή Προτύπου – Ψηφιακός μετασχηματισμός[footnoteRef:2] [2: Ο όρος «ψηφιακός μετασχηματισμός» (digital transformation) περιλαμβάνει όλες τις αλλαγές που υιοθετεί ένας οργανισμός, μια επιχείρηση κ.λπ., για να αξιοποιήσει τα πλεονεκτήματα που προσφέρουν το διαδίκτυο, τα ψηφιακά μέσα και οι νέες τεχνολογίες. ] 

Για την ευρωπαϊκή και την ελληνική γεωργία, η αλλαγή προτύπου προς την κατεύθυνση της βιωσιμότητας[footnoteRef:3] σημαίνει επιγραμματικά ότι οφείλουμε: [3: Βιωσιμότητα (ή αειφορία) είναι ένα πρότυπο παραγωγής, το οποίο στοχεύει στο καλύτερο οικονομικό κ.ά. αποτέλεσμα τόσο για τον άνθρωπο όσο και για το φυσικό περιβάλλον στο παρόν και στο μέλλον.] 

· Πρώτον, να διατηρήσουμε έναν τομέα παραγωγικό και ανταγωνιστικό που να διασφαλίζει δίκαιο εισόδημα για τους αγρότες, αλλά και επαρκή, ποιοτικά, υγιεινά και ασφαλή τρόφιμα για τους καταναλωτές.
· Δεύτερον, να διαφυλάξουμε και να προστατεύσουμε τους πολύτιμους φυσικούς πόρους, όπως νερό, έδαφος και βιοποικιλότητα.
· Τρίτον, να προσαρμοστούμε αποτελεσματικά στη μελλοντική κλιματική αλλαγή.
· Και τέταρτον, να οργανώσουμε ένα παραγωγικό μοντέλο ανθεκτικό σε μεταβολές, κρίσεις και κλυδωνισμούς[footnoteRef:4], το οποίο θα προσελκύει νέους αγρότες, θα γεννά νέα συλλογικά σχήματα και θα συμβάλλει στη συνολικότερη ανάπτυξη της υπαίθρου ως βασικός πυρήνας και εμψυχωτής της, προσφέροντας ένα ολοκληρωμένο όραμα για το μέλλον. [4:  Αστάθεια, ταρακούνημα κλπ.] 

Η καινοτομία αναγνωρίζεται ως ο πιο αποτελεσματικός τρόπος, για να πετύχουμε αυτή τη δύσκολη ισορροπία. Ανάμεσα σε αυτές, ο ψηφιακός μετασχηματισμός της γεωργίας αποτελεί την πιο δυναμική έκφραση συμφιλίωσης και εξισορρόπησης των οικονομικών, περιβαλλοντικών, τεχνικών και κοινωνικών πτυχών της γεωργικής δραστηριότητας. Για να μπορούν οι Έλληνες αγρότες να λάβουν στήριξη από τη νέα Κοινή Αγροτική Πολιτική, είναι απολύτως αναγκαίο να αξιοποιήσουν τα εργαλεία στήριξης που θα τους παρέχονται και, κυρίως, την ευφυή γεωργία. […]

Μια θετική εξέλιξη
Η ένταξη του έργου Ψηφιακός Μετασχηματισμός του Γεωργικού Τομέα στο Ταμείο Ανάκαμψης και Ανθεκτικότητας στις 28/6/2022 είναι μια πολύ θετική εξέλιξη, που, αν αξιοποιηθεί σωστά και υπάρξει ανάλογη συνέχεια, θα ωθήσει την ελληνική γεωργία σε υψηλότερο επίπεδο. Για τα μέχρι σήμερα δεδομένα αποτελεί ευχάριστη έκπληξη ότι το έργο αυτό συνδυάζει δεδομένα από αισθητήρες (ατμοσφαιρικών, υδάτινων σωμάτων, γαιών και γεω-χωρικών), από δορυφόρους και drones, αλλά και από τις παρατηρήσεις πεδίου των γεωργικών εφαρμογών στα πειραματικά αγροτεμάχια. Δηλαδή είναι μια ανατέλλουσα καινοτομία στον γεωργικό τομέα, που όλες οι προσεγγίσεις της βασίζονται στην επιστημονική γνώση και την ιδιαιτερότητα των χαρακτηριστικών κάθε περιοχής. Μια καινοτομία που θα αποτελέσει τον σύγχρονο και αποτελεσματικό τρόπο, για να επιτευχθεί ο πρωταρχικός στόχος κάθε Κοινής Αγροτικής Πολιτικής, δηλαδή η βιωσιμότητα των καλλιεργειών, ως ανταγωνιστικού τομέα, με υψηλής ποιότητας προϊόντα και αξιοπρεπές, συμβατό και με άλλους παραγωγικούς τομείς, εισόδημα για τους αγρότες, και που θα αναδείξει τον πρωταγωνιστικό ρόλο του γεωργικού τομέα, διασφαλίζοντας ταυτόχρονα την αειφορία των φυσικών πόρων, όπως το νερό, το γεω-περιβάλλον και η βιοποικιλότητα. Κι αυτό, βέβαια, θα έχει και σημαντικό θετικό αντίκτυπο στην κλιματική κρίση και θα συμβάλει στην αντιμετώπισή της.

Α3. Σε μία επιστολή σου προς τον δήμαρχο της περιοχής όπου κατοικείς, να προτείνεις καινοτόμες πρακτικές, ώστε να οργανωθεί η ζωή των πολιτών με γνώμονα την οικονομία και την ποιότητα ζωής. Μπορείς να αξιοποιήσεις στοιχεία από το κείμενο και την εμπειρία σου. (250 λέξεις)

Β. Λογοτεχνικό κείμενο. 
ΝΙΚΟΣ – ΑΛΕΞΗΣ ΑΣΛΑΝΟΓΛΟΥ (1931-1996)
Το βράδυ
Το ποίημα ανήκει στη συλλογή «Ο δύσκολος θάνατος» (εκδ. Νεφέλη, Αθήνα 1985).

όχι καρδιά μου τόση ευτυχία. 

Β3. Ποια επίδραση προκαλεί στο ποιητικό υποκείμενο «η ξαφνική ευτυχία», σύμφωνα με το κείμενο; Ποιες συνθήκες θα προκαλούσαν για σένα μια τέτοια «ξαφνική ευτυχία» στο κοινωνικό περιβάλλον όπου ζεις; Να απαντήσεις σε ένα κείμενο 100-150 λέξεων.

